L 167/6
HR
Službeni list Europske unije
30.6.2023.
(22)
U područje primjene Uredbe (EU) br. 651/2014 potrebno je uključiti uvjete spojivosti za potpore u obliku poreza za zaštitu okoliša ili smanjenja nameta.
Porezi za zaštitu okoliša ili parafiskalni nameti uvode se kako bi se povećali troškovi ponašanja koje šteti okolišu, čime se obeshrabruje takvo ponašanje i povećava razina zaštite okoliša.
Ako se smanjenja poreza za zaštitu okoliša ili parafiskalni nameti ne bi mogli provesti bez ugrožavanja gospodarskih aktivnosti određenih poduzetnika, odobravanjem povoljnijeg postupanja prema nekim poduzetnicima može se omogućiti postizanje više opće razine doprinosa za zaštitu okoliša ili parafiskalnih nameta.
U skladu s tim, u nekim se okolnostima smanjenjima poreza za zaštitu okoliša ili parafiskalnih nameta može neizravno pridonijeti višoj razini zaštite okoliša.
(23)
Primjereno je primjenjivati iste uvjete za potpore u obliku smanjenja i oslobođenja od poreza za zaštitu okoliša u svim gospodarskim sektorima, osim ako se primjenjuju posebna pravila.
Stoga potpora u obliku smanjenja poreza za ribolov na unutarnjim vodama i aktivnosti ribogojstva koju države članice donesu u skladu s člankom 15. stavkom 1. točkom (f) i člankom 15. stavkom 3.
Direktive Vijeća 2003/96/EZ (25) treba biti obuhvaćena područjem primjene Uredbe (EU) br. 651/2014 jer se Uredba Komisije (EU) 2022/2473 (26) dana 30. lipnja 2023.
više neće primjenjivati na nju.
(24)
U pogledu potpora za ulaganje u sustave centraliziranog grijanja i/ili hlađenja, uvjete spojivosti utvrđene u članku 46.
Uredbe (EU) br. 651/2014 o potporama za ulaganja u sustave centraliziranog grijanja i/ili hlađenja koji se temelje na fosilnim gorivima, posebno na prirodnom plinu, te ulaganja u distribucijske mreže ili njihovu nadogradnju trebalo bi prilagoditi kako bi se uzeli u obzir Europski zeleni plan i ciljevi Europskog zakona o klimi, a posebno Plan ulaganja za održivu Europu (27).
(25)
U pogledu ulaganja u energetsku infrastrukturu, u područje primjene Uredbe (EU) br. 651/2014 trebalo bi uključiti skupna izuzeća za potporu namijenjenu ulaganjima izvan potpomognutih područja.
Nadalje, uvjete spojivosti iz te Uredbe ulaganjima u energetsku infrastrukturu za prirodni plin potrebno je prilagoditi kako bi se uzeli u obzir ciljevi Europskog zelenog plana i osigurala usklađenost s klimatskim ciljevima za 2030. i 2050.
(26)
S obzirom na specifičnosti financiranja projekata u obrambenoj industriji, kod koje potražnja dolazi gotovo isključivo iz država članica, koje ujedno kontroliraju cjelokupnu nabavu obrambenih proizvoda i tehnologija, uključujući i izvoz, funkcioniranje obrambenog sektora je jedinstveno i ne slijedi konvencionalna pravila i poslovne modele po kojima funkcioniraju tradicionalnija tržišta.
S obzirom na specifičnosti sektora i pravila u okviru Europskog fonda za obranu utvrđenog Uredbom (EU) 2021/697 Europskog parlamenta i Vijeća (28) i Europskog programa industrijskog razvoja u području obrane utvrđenog Uredbom (EU) 2018/1092 Europskog parlamenta i Vijeća (29), u skladu s kojima su utvrđene maksimalne stope financiranja, ne kako bi se ograničilo ukupno javno financiranje, nego kako bi se privuklo sufinanciranje država članica, financijske doprinose država članica tim sufinanciranim projektima trebalo bi smatrati spojivima s unutarnjim tržištem i izuzeti od obveze prijave pod određenim uvjetima.
Konkretno, takvo sufinanciranje može se proglasiti spojivim izvan mogućnosti općih odredbi o potporama za projekte istraživanja i razvoja, pod uvjetom da korisnici plaćaju tržišnu cijenu za svaku neobrambenu primjenu prava intelektualnog vlasništva ili prototipova koji proizlaze iz projekta.
U takvim situacijama, osim toga, ne bi trebalo biti potrebno ponovno procjenjivati uvjete prihvatljivosti koji su već ocijenjeni na transnacionalnoj razini u skladu s pravilima Europskog fonda za obranu ili Europskog programa industrijskog razvoja u području obrane od strane Komisije uz pomoć neovisnih stručnjaka prije odabira projekta istraživanja i razvoja.
Naposljetku, članak 8.
Uredbe (EU) br. 651/2014 trebalo bi izmijeniti kako bi se omogućilo kombiniranje financiranja Unije pod centralnim upravljanjem i državnih potpora u visini ukupnih troškova projekta.
(27)
Uredbe (EU) br. 651/2014 i (EU) 2022/2473 trebalo bi stoga na odgovarajući način izmijeniti,
(25) Direktiva Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije (SL L 283, 31.10.2003., str. 51. (26) Uredba Komisije (EU) 2022/2473 od 14. prosinca 2022. o ocjenjivanju određenih kategorija potpora poduzetnicima koji se bave proizvodnjom, preradom i stavljanjem na tržište proizvoda ribarstva i akvakulture spojivima s unutarnjim tržištem u primjeni članaka 107. i 108.
Ugovora o funkcioniranju Europske unije (SL L 327, 21.12.2022., str. 1.).
(27) Komunikacija Komisije – Plan ulaganja za održivu Europu – Plan ulaganja za europski zeleni plan, COM(2020) 21 final.
(28) Uredba (EU) 2021/697 Europskog parlamenta i Vijeća od 29. travnja 2021. o uspostavi Europskog fonda za obranu i stavljanju izvan snage Uredbe (EU) 2018/1092, (SL L 170, 12.5.2021, str. 149.).
(29) Uredba (EU) 2018/1092 Europskog parlamenta i Vijeća od 18. srpnja 2018.
o uspostavi Europskog programa industrijskog razvoja u području obrane radi potpore konkurentnosti i inovacijskoj sposobnosti obrambene industrije Unije, (SL L 200/30, 7.8,2018. str. 30.).